b"\n_START_ARTICLE_\nBritanska kraljeva garda\n_START_PARAGRAPH_\nBritanska kraljeva garda (angle\xc5\xa1ko:  Queen's Guard ali  Queen's Life Guard) je britanski kontingent, katerega naloga je varovati britansko kraljico ter kraljeve pla\xc4\x8de v Londonu in izven njega. Kontingent je sestavljen iz pehote ter konjenice, njegovi za\xc4\x8detki pa segajo v leto 1660, \xc4\x8das britanskega kralja Charlesa II.\n_START_SECTION_\nPodro\xc4\x8dje varovanja\n_START_PARAGRAPH_\nNaloga pehotne in konjeni\xc5\xa1ke kraljeve garde je varovati Buckinghamsko pala\xc4\x8do, pala\xc4\x8do St. James, londonski Tower in grad Windsor. Stra\xc5\xbea ob\xc4\x8dasno varuje tudi pala\xc4\x8do Holyroodhouse, name\xc5\xa1\xc4\x8dena pa je tudi v Edinburgu. Name\xc5\xa1\xc4\x8dena pa ni na nekaterih zasebnih posestih, ki so v lasti kraljeve dru\xc5\xbeine, kot so Sandrigham ali Balmoral.\n_START_SECTION_\nPehotna garda ( Queen's Guard )\n_START_PARAGRAPH_\nJe pehotni kontingent zadol\xc5\xbeen za varovanje Buckinghamske pala\xc4\x8de in pala\xc4\x8de St. James. Stra\xc5\xbea je sestavljena iz enote vojakov istega kontingenta. Enota ima tri \xc4\x8dastnike in 40 vojakov z ni\xc5\xbejimi \xc4\x8dini, razdeljena pa je na dva dela. En del enote varuje Buckinghamsko pala\xc4\x8do, drugi del pa pala\xc4\x8do St. James. \xc4\x8ceprav je enota oble\xc4\x8dena v tradicionalne uniforme britanske vojske, in je videti kot turisti\xc4\x8dna atrakcija je njihovo varovanje resni\xc4\x8dno, zato poteka dan in no\xc4\x8d ter v kakr\xc5\xa1nem koli vremenu. Stra\xc5\xbea ima tudi pravo oro\xc5\xbeje in strelivo. Do leta 1959 je bila stra\xc5\xbea razporejena zunaj ograje pala\xc4\x8de, nato pa so jo zaradi incidenta med stra\xc5\xbearjem in turistko prestavili na notranjo stran ograje._NEWLINE_Stra\xc5\xbea je po navadi sestavljena iz enega izmed petih regimentov: grenadirskega, coldstreamskega, \xc5\xa1kotskega, irskega in wel\xc5\xa1kega. V teoriji pa jo lahko sestavljajo vojaki iz katerih koli enot zdru\xc5\xbeenja Commonwealtha. Dostikrat se je \xc5\xbee zgodilo, da so kraljico varovali Gurki, vojaki Kraljevega vojnega letalstva in Kraljevi marinci. Leta 2008 je kraljico varoval tudi kraljevi malezijski regiment. Pripadniki stra\xc5\xbee so del redne vojske zato so dele\xc5\xbeni takega urjenja kot vsi vojaki britanske vojske. Po dolo\xc4\x8denem \xc4\x8dasu se stra\xc5\xbea zamenja, nadomestijo pa jo vojaki iz druge enote.\n_START_SECTION_\nVarovanje grada Windsor in londonskega Towra\n_START_PARAGRAPH_\nTako kot varovanje Buckinghamske pala\xc4\x8de tudi varovanje gradu Windsor poteka \xc5\xa1tiriindvajset ur na _NEWLINE_dan in ob vsakem vremenu. V poletnem \xc4\x8dasu, ko je v gradu nastanjena kraljica se stra\xc5\xbea \xc5\xa1e dodatno okrepi, spremeni pa se tudi polo\xc5\xbeaj stra\xc5\xbee. Garda je v gradu Windsor name\xc5\xa1\xc4\x8dena skozi vse leto ne glede na to ali je kraljica na gradu ali ne._NEWLINE_Stra\xc5\xbea varuje londonski Tower, ker je ta \xc5\xa1e vedno uradno prebivali\xc5\xa1\xc4\x8de kraljice, tam pa so shranjeni tudi kraljevi dragulji, ki jih je potrebno stalno stra\xc5\xbeiti. Grad varuje 6 \xc4\x8dastnikov in 15 vojakov, ki so name\xc5\xa1\xc4\x8deni pred hi\xc5\xa1o draguljev in kraljevo hi\xc5\xa1o. Tako kot povsod tudi tukaj stra\xc5\xbeenje poteka \xc5\xa1tiriindvajset ur na dan in ob vsakem vremenu. V pomo\xc4\x8d vojakom so tudi je\xc4\x8darji Towra v tradicionalnih oblekah, ki opravljajo tudi slu\xc5\xbebo turisti\xc4\x8dnih vodi\xc4\x8dev.\n_START_SECTION_\nEdinburg\n_START_PARAGRAPH_\nKraljeva stra\xc5\xbea je name\xc5\xa1\xc4\x8dena tudi v Edinburgu, to\xc4\x8dneje v pala\xc4\x8di Holyroodhouse, ki je uradna kraljeva rezidenca na \xc5\xa0kotskem in na gradu Edinburg. Za razliko od Londona tukaj ni stalne garde, njene naloga opravlja bataljon, ki je v tistem trenutku name\xc5\xa1\xc4\x8den v mestu. Garda ni name\xc5\xa1\xc4\x8dena skozi celo leto, ampak samo takrat, ko mesto obi\xc5\xa1\xc4\x8de kraljica. Grad po navadi varuje \xc5\xa1kotska kraljeva garda.\n_START_SECTION_\nIncidenti\n_START_PARAGRAPH_\nKljub nenehnemu varovanju je pri\xc5\xa1lo do ve\xc4\x8d incidentov, ki so vrgli senco dvoma o ustreznosti dosedanjega na\xc4\x8dina varovanja. Eden izmed bolj znanih incidentov se je zgodil leta 1982, ko je neki mo\xc5\xa1ki vstopil v kralji\xc4\x8dino spalnico, potem ko se mu je uspelo prebiti mimo stra\xc5\xbee in policije. Drugi najbolj znan incident se je zgodil leta 2004, ko je mo\xc5\xa1ki v znak protesta splezal na balkon Buckinghamske pala\xc4\x8de in tam razobesil transparent v znak protesta.\n_START_SECTION_\nMenjava garde\n_START_PARAGRAPH_\nMenjava garde poteka pred Buckinghamsko pala\xc4\x8do, za\xc4\x8dne pa se to\xc4\x8dno ob enajsti uri. Za\xc4\x8detek menjave garde se za\xc4\x8dne z \xc4\x8deto bobnarjev, ki zapusti Wellingtonovo voja\xc5\xa1nico in se odpravi proti  Buckinghamski pala\xc4\x8di, kjer ob menjavi stra\xc5\xbee zagotavlja glasbo stari in novi gardi. Garda pri menjavi nosi kralji\xc4\x8dine barve, vendar samo v primeru, ko je v pala\xc4\x8di kraljica. V nasprotnem primeru ta nosi barvo regimenta. Ko bobnarji korakajo do pala\xc4\x8de se tam na menjavo garde \xc5\xbee pripravi in formira stara garda._NEWLINE_Medtem se v Wellingtonovi voja\xc5\xa1nici pripravi nova garda. Na dvori\xc5\xa1\xc4\x8du voja\xc5\xa1nice ob glasbeni spremljavi sledi pregled nove garde. Po natan\xc4\x8dnem pregledu \xc4\x8dastnikov se nova garda, prav tako ob glasbeni spremljavi, odpravi proti  Buckinghamski pala\xc4\x8di._NEWLINE_Ko stra\xc5\xbea prispe do pala\xc4\x8de se nova in stara garda postavita ena proti drugi ter se pozdravita tako da si poka\xc5\xbeeta oro\xc5\xbeje. Med poveljnikoma nove in stare garde nato sledi simboli\xc4\x8dna predaja klju\xc4\x8da  Buckinghamske pala\xc4\x8de. Medtem poteka tudi menjava stra\xc5\xbee na konjih. Nato sledi razporeditev novih stra\xc5\xbearjev pred Buckinghamsko pala\xc4\x8do kot tudi pala\xc4\x8do St. James. Pri razporejanu novih stra\xc5\xbearjev, se godba v polkrogu postavi pred glavna vrata in stra\xc5\xbei ter radovednim opazovalcem igra glasbo. Ko se nova in  stara garda ponovno formirata, stara garda skupaj z godbo odkoraka skozi glavna vrata proti Wellingtonovi voja\xc5\xa1nici, nekaj minut za tem ji sledi \xc5\xa1e skupina bobnarjev. Na podoben na\xc4\x8din poteka tudi menjava stra\xc5\xbee na  grada Windsor.\n_START_SECTION_\nGarda na konjih (Queen's Life Guard )\n_START_PARAGRAPH_\nGarda na konjih skrbi za varovanje skupnega vhoda v  Buckinghamsko pala\xc4\x8do in pala\xc4\x8do  St. James. Ta je na konjih od 10.00 do 16.00 in se menja vsako uro. Med 16.00 in 20.00 garda konje razjaha in se postavi zraven njih. Vhode zaprejo ob 20.00, takrat se garda umakne._NEWLINE_Kadar je kraljica v Londonu je garda sestavljena iz 4 \xc4\x8dastnikov, 1 trobenta\xc4\x8da in 10 vojakov konjenikov. Tej sestavi pravijo >>dolga garda<< (Long Guard). Kadar pa kraljice ni v mestu je garda sestavljena iz 2 \xc4\x8dastnikov in 10 vojakov konjenikov. Tej sestavi pa pravijo >>kratka garda<< (Short Guard)._NEWLINE_Gardo na konjih po navadi zagotavljata kraljevi konjeni\xc5\xa1ki regiment Household Cavalry Mountend Regiment ali pa Blues and Royals. Ko se regiment odpravi na poletno urjenje, konji pa na po\xc4\x8ditek ga zamenja regiment King's Troop, Royal Horse Arillery. Dvakrat se je zgodilo, da je kraljico varovala tudi kanadska konjenica, in sicer: Royal Canadian Mounted Police in Lord Strathcona's Horse iz Kanade."